ຂະບວນລົດໂດຍສານ ທີ່ບັນທຸກອົບພະຍົບບໍ່ມີເອ​ກະ​ສານ ມາຈາກເທັກຊັສ ແລະຢຸດຢູ່ທີ່ນະຄອນຫຼວງຂອງສະຫະລັດ
ພວກເຂົາເຈົ້າທັງຫຼາຍ ທີ່ຖືກສົ່ງອອກມາຈາກເທັກຊັສໂດຍຜູ້ປົກຄອງລັດ ທ່ານເກຣກສ໌ ອັບບັອດທ໌ ກໍາລັງພົບກັບການຕ້ອນຮັບທີ່ອົບອຸ່ນໃນນະຄອນຫຼວງວໍຊິງຕັນ
ລົດໂດຍສານຈໍານວນຫຼວງຫຼາຍທີ່ບັນທຸກຜູ້ອົບພະຍົບເຕັມຄັນລົດ ຍັງຄົງເດີນທາງຈາກເທັກຊັສມາເຖິງນະຄອນຫຼວງວໍຊິງຕັນຢ່າງຕໍ່ເນື່ອງ ພວກເຂົາເຈົ້າ ຖືກສົ່ງມາໂດຍທ່ານເກຣກສ໌ ອັບບັອດທ໌ (Greg Abbott), ຜູ້ປົກຄອງລັດສັງ ກັດພັກຣີພັບບລິກັນ ເຊິ່ງໄດ້ກ່າວວ່າ ປະທານາທິບໍດີສະຫະລັດ ທ່ານໂຈ ໄບເດັນ ບໍ່ໄດ້ດໍາເນີນງານຢ່າງພຽງພໍເພື່ອຮັກສາຄວາມປອດໄພຢູ່ຕາມຊາຍແດນທາງພາກໃຕ້ທີ່ຕິດກັບເມັກຊິໂກ ນັກຂ່າວ VOA ລາໂກໂປ ລູຊີ (Lacopo Luzi) ມີລາຍງານກ່ຽວກັບເລື້ອງນີ້, ເຊິ່ງ ທິບສຸດາ ມີລາຍລະອຽດມາສະເໜີທ່ານ ໃນອັນດັບຕໍ່ໄປ ທ່ານຈອນ ເຮັນຣີ (John Henry) ໄດ້ຂຽນຂໍ້ຄວາມລົງໃນທວີດເຕີ້ວ່າ ອີງຕາມສະພາຂອງຂົງເຂດໂຄລອມເບຍ ພົບວ່າ ມີອົບພະຍົບຫຼາຍກວ່າ 3 ພັນຄົນ ທີ່ເດີນທາງຈາກເທັກຊັສມາເຖິງນະຄອນຫຼວງຂອງສະຫະລັດ ບໍ່ມີໜັງສືທີ່ຖືກຕ້ອງຕາມກົດໝາຍ ນັບຕັ້ງແຕ່ເດືອນເມສາທີ່ຜ່ານມາ ຜູ້ທີ່ເດີນທາງມາເຖິງ ບໍ່ມີບ່ອນພັກອາໄສ, ແລະມີອີກຫຼາຍໆຄົນທີ່ຍັງຄົງອາໄສຢູ່ທີ່ສະຖານີລົດໄຟຂອງທາງການຢູ່ໃນນະຄອນຫຼວງວໍຊິງຕັນ, ເຊິ່ງເປັນບ່ອນທີ່ລົດໂດຍສານໄດ້ຢຸດໃຫ້ພວກເຂົາເຈົ້າລົງ ມີຫຼາຍໆຄອບຄົວທີ່ອາໄສຢູ່ທີ່ນັ້ນເປັນເວລາຫຼາຍມື້ ເພື່ອລໍຖ້າໃຫ້ຄອບຄົວຂອງພວກເຂົາເຈົ້າມາຮັບ ຫຼືພວກເຂົາເຈົ້າລໍຖ້າໃຫ້ອາສາສະໝັກ ຍົກຍ້າຍພວກເຂົາ ເຈົ້າໄປຫາຂົງເຂດອື່ນໆ ຫຼື ເອົາປີ້ລົດໂດຍສານໃຫ້ພວກເຂົາເຈົ້າເດີນທາງໄປສູ່ເມືອງອື່ນໆຕໍ່ໄປເຊັ່ນວ່າ ນະຄອນນິວຢອກ ຫຼືວ່າ ນະຄອນຊິກາໂກ ເຫຼົ່ານີ້ເປັນຕົ້ນ ອານາລໂດ ບຽນວິໂນ (Arnaldo Bienvino), ຜູ້ອົບພະຍົບຊາວເວເນຊູເອລາ ກ່າວເປັນພາສາສະເປນວ່າ: ນຶ່ງໃນລົດໂດຍສານທີ່ເດີນທາງມາເຖິງສະຖານີລົດໄຟ ໄດ້ບັນທຸກຜູ້ລີ້ໄພຊາວເວເນຊູເອລາເຕັມຄັນລົດ ໂດຍພວກເຂົາເຈົ້າໄດ້ເດີນທາງຜ່ານຊ່ອງແຄບດາຣຽນ (Darién) ທີ່ເປັນອັນຕະລາຍລະຫວ່າງ ໂຄລອມເບຍ ແລະປານາມາເມື່ອຫຼາຍເດືອນກ່ອນ, ຫຼາຍໆຄົນ ມີເດັກນ້ອຍເດີນທາງມາພ້ອມ ພວກເຂົາເຈົ້າໄດ້ພາ ກັນເຂົ້າໄປຂໍຄວາມຊ່ວຍເຫຼືອຈາກເຈົ້າໜ້າທີ່ສະຫະລັດ ທີ່ປະຈໍາການຢູ່ຕາມຂົງ ເຂດຊາຍແດນ, ແລະນະທີ່ນັ້ນ ພວກເຂົາເຈົ້າໄດ້ຖືກເລີ້ມຕົ້ນດໍາເນີນການຕາມຂັ້ນຕອນຕ່າງໆ, ແລະຖືກສົ່ງຂຶ້ນລົດໂດຍສານຕໍ່ໃນທັນທີ ປັດຈຸບັນ, ພວກເຂົາເຈົ້າລໍຖ້າການນັດໝາຍຈາກສານ ຜູ້ອົບພະຍົບບາງຄົນກ່າວວ່າ ພວກເຂົາເຈົ້າໄດ້ຮັບການຕ້ອນຮັບຢູ່ທີ່ສະຖານທີ່ພັກປະຈໍາສະຖານີລົດໄຟ ຊາຣາ ຢາລວາຣາໂດ (Sara Yalvarado), ຜູ້ອົບພະຍົບຊາວເວເນຊູເອລາ ກ່າວເປັນພາສາສະເປນວ່າ: ອົງການມະນຸດສະທຳ ເຊັ່ນ ສູນກາງຊັບພະຍາກອນອາເມຣິກາກາງ ຫຼື CARECEN ກໍາລັງດໍາເນີນງານຕາມຄວາມສາມາດຂອງພວກເຂົາເຈົ້າ ທ່ານອາເບລ ນູເນັຊ (Abel Núñez), ຜູ້ອໍານວຍການໃຫຍ່ຂອງອົງການ CARECEN ກ່າວຜ່ານທາງຊູມວ່າ: ໃນຂະນະທີ່ກະຊວງຮັກສາຄວາມປອດໄພພາຍໃນຂອງສະຫະລັດຍັງບໍ່ທັນຕອບສະໜອງຕໍ່ຄໍາຮ້ອງຂໍ ເພື່ອອະທິບາຍກ່ຽວກັບບັນຫາດັ່ງກ່າວນີ້ຕໍ່ VOA, ລັດຖະ ບານສະຫະລັດຍັງຄົງຮັກສາສະຖານະວຽກງານຂອງຄົນເຂົ້າເມືອງພວກເຂົາທີ່ວ່າ ມີພຽງປະຊາຊົນທີ່ມີວີຊາຖືກຕ້ອງຕາມກົດໝາຍເທົ່ານັ້ນ ທີ່ຈະຕ້ອງໄດ້ຮັບອະນຸ ຍາດໃຫ້ເດີນທາງ ບ່ອນພັກອາໄສຢູ່ນະຄອນຫຼວງຂອງສະຫະລັດແມ່ນເຕັມແລ້ວ, ດັ່ງນັ້ນ ອົງການມະນຸດສະທຳ ຈຶ່ງມີທ່າອ່ຽງວ່າຈະອະນຸຍາດໃຫ້ເດັກນ້ອຍ ແລະແມ່ຍິງກ່ອນ, ພ້ອມທັງພະຍາຍາມຫາຊື້ປີ້ລົດໂດຍສານຕ່າງໆ ເພື່ອໃຫ້ຜູ້ອົບພະຍົບທັງຫຼາຍເດີນທາງໄປຕາມເສັ້ນທາງຂອງພວກເຂົາເຈົ້າຕໍ່ໄປ ນະເວລານີ້, ຍັງບໍ່ມີໃຜຮູ້ເລີຍວ່າ ຈະມີລົດໂດຍສານທີ່ບັນທຸກຊາວອົບພະຍົບເດີນທາງມາຈາກຊາຍແດນຢູ່ໃນເທັກຊັສອີກຫຼາຍປານໃດ, ແຕ່ນັກເຄື່ອນໄຫວຢູ່ໃນນະຄອນຫຼວງວໍຊິງຕັນກ່າວວ່າ ພວກເຂົາເຈົ້າບໍ່ປາດຖະໜາໃຫ້ການເດີນທາງມາເຖິງດັ່ງກ່າວນັ້ນ ຍຸຕິເລີຍ